Tatoeba sentences — language code: wuu
勿谈了！阿拉到周庄去白相好𠲎？
伊拉两家头个爱情，已经升了一个台阶。
我刚刚晓得侬拉生病，葛咾下仔班来望望侬。
我一点点小毛病，侬用勿着来看我个呀！
侬一向身体好来死，哪能辣末生头住医院了？
是呀，年纪勿饶人，今年四十二岁了。
过去心脏从来呒没发现毛病，所以搿趟有眼措手勿及。
乃以后，对身体千万大意勿得，省得大家牵记。
搿趟一进医院，再晓得身体健康最最要紧。
乃要经常锻炼锻炼。我买了点补药侬吃吃看。
今朝夜快头请侬帮我拿搿点DVD碟片带回去。
侬到厨房间里一把榔头脱我拿拿来。
搿两封信侬帮我寄寄脱好𠲎？
请侬来帮我看看，抽水马桶坏脱了。
我来帮侬索性拿应用软件统统调脱伊。
一盏电灯开勿亮了，侬帮我来看看好𠲎？
辣末一趟请侬唻，侬要脱我顶真点做做好！
我谢谢侬帮帮忙，脱我灯关关脱，我想睏觉了。
侬窗门开一开，拿空调关脱伊！
要是还有别个事体要我帮忙，就打电话拨我。
假使侬新房子已经装修好，我就来帮侬搬场。
搬勿动末，多叫几个人来搬。
下个礼拜除脱礼拜一礼拜三有事体，我其他日脚侪有空拉海。
今朝明朝我休息咾，趁机会快点搬好伊。
搿眼钢种锅子侪好掼脱伊唻，因为我新个厨房炊具侪买好了咾。
早两年买个搿只脱排油烟机过时了，葛咾我要换脱一只。
书脱仔杂志忒重咾，我拿小纸板箱装。
搿眼破唠嘈，侬还勿掼脱伊啊？
房间新家生侪买好了末，搿点破家生侪可以厾脱了！
既然侬介欢喜种花，侬一只阳台就专门摆花盆好唻。
搿只箱子要特别脱我当心，因为里向是陶器咾瓷器，还有镜框咾啥。
喂，120是𠲎？
我屋里有个老人突然倒拉地浪，大概中风了。
请㑚快点来部救护车，豪燥！
我个地址是武宁路36弄9号底楼。
我个手机勿见脱了，哪能办？
侬想想清爽，大概拉啥辰光啥地方落脱个？
我吃中饭个辰光还打过两只电话，所以搿个辰光还垃拉个。
葛末侬下半天到过几个地方？
喔，想起来了，忘记拉填报名单个台子高头。
乃已经收场了，勿晓得还寻得着𠲎了？
豪燥跑到哀面去打听，快走！
唷，电话铃响了，“喂，啥人啊？……噢，谢谢侬！”
我手机找到了，人家打电话来叫我去领了！
伊长个是三角身胚，立拉海看上去瞎帅！
小林个眉毛生得浓，眼睛又大，眼睫毛老长。
伊个体形生得匀称来！肩胛阔，腰身细，肚皮又呒没大出来。
伊平常注意锻炼咾，胸肌腹肌侪是邦邦硬个！
勿像有种男小囡，生了细细长长，像根豆芽菜。
伊末，又是矮墩墩，又是壮得肉也绽出来。
吃得忒多，长得胖来死，乃末要影响发育。
脚一长了末，就显得苗条得来，摆起poss来末一级！
侬看伊戆头戆脑个样子，倒也蛮可爱。
伊打扮得妖里妖气，戆头势勿谈！
身体好末，人老起劲；勿好末，啥事体也勿想做。
一泼老头老太，天天勿脱班，弯腰昂头转身体。
从小勿锻炼，一日到夜做功课，乃末弄出骺背近视眼。
生活要做细，吃饭要吃粗，三餐勿吃多。
气气闷闷生毛病，嘻嘻哈哈添寿命。
勤汏浴，勤理发，勤换衣裳，勤打扫房间，卫生第一。
最好备一本家用医卫手册拉枕头边，常常翻翻看看。
昨日我去看医生咾做检查，看看有勿有啥毛病。
忙了勿注意休息咾锻炼，晏歇点生大毛病起来来勿及。
补药好是好，不过药补勿如食补。
轮到我了，是𠲎？
侬坐下来，有啥勿适意？
心口头有眼痛咾，饭吃勿落。
搿搭痛阿是？搿个是胃痛。
痛了几日了？侬老早胃病有𠲎？
痛是痛过歇个，呒没现在介厉害。
胃口哪能？想勿想吐？
有点恶心，但是吐勿出来。
勿放心末，侬去做只胃镜查一查。
搿眼药一天吃三次。
饭后药水吃瓶盖头一盖头，药片吃一粒。
乃以后一定要防止着冷，吃饭勿要吃了过头。
一当培训期满，我就可以做一个银行出纳员。
只有我自家开始做生意个辰光，我再觉着称心如意。
退休也退休了，还常常拨伊拉请得去做顾问。
伊个工作工资老高，工作辰光也交关理想。
只要伊拉事业浪做出成就，就可能派到国外去合作研究。
我喜欢画油画，但是我勿想拿伊做我个终身职业。
勿管侬到勿到搿爿厂里去工作，总归要告诉我一声。
伊东托人，西应聘，为来为去为仔做自家称心个生活。
即使我拿勿到高个工资，我也勿肯放弃搿只饭碗头。
今朝忙做忙，也要做光搿点生活再走。
先生，请侬自我介绍一下，侬有啥个专长？
我既有比较强个英语听力、口语、写作能力，又受到中文语言文字个系统训练。
侬为啥要到阿拉公司来应聘？
因为㑚公司个业务能够发挥我个特长。
侬认为可以胜任阿里方面个工作？
我可以做中英双向翻译，参加脱外国人交际谈判。
我要报考㑚个职业培训班，啥辰光考试？
请侬拿搿张表格填好，考试就拉搿个月廿号。
假使考取了，要学几个月？
要学三个号头，全部用业余辰光。
啥个内容要考？参考书有𠲎？
侬看搿张表好唻，高头已经写清爽了。
先生，我想找一份工作。
侬想找阿里方面个工作？
做餐馆服务员啊、酒吧招待员啊，侪可以。
侬普通话讲得来𠲎？
当然会个，不过上海言话讲大勿来。
勿要紧个，当然最好还是买本会话书学学上海话。
“再来吧”酒吧要招一个服务员，侬有兴趣𠲎？
好个呀，薪金多少？休息日有𠲎？
每月六百元，每周一天休息，可以𠲎？
请侬搿张表填一填，等阿拉个通知。
勿是瞎讲，我搿份工作真叫呒没劲！
侬常常出差，东南西北闯闯，勿要忒潇洒噢！
长年累月投东投西忙煞，生活忒呒没规律了。
侬个差使调拨我做做就好了。
真叫看人挑担勿吃力，我脱侬调一调好𠲎？
好呀！我现在是日日度死日度过去算帐。
闲是闲得来呒没事体做。
工资末，是侬个零头；上班末，大家淘淘浆糊。
下班辰光勿到末，大家就想滑脚。
侬讲有劲𠲎？
侬除脱仔专业之外，还有啥特别爱好𠲎？
休息日脚侬看电视以外，还欢喜啥地方去转转？
拍照相，只勿过是我一项业余爱好。
搿套钱币要弄到邪气难个，侬用了多少长个辰光搜集齐个啊？
我觉得集邮是一种有益个休闲，因为常常可以使得我入迷。
我勿欢喜跑出去白相，常庄拉屋里泡壶咖啡，帮朋友着着围棋象棋。
伊好像对音乐剧咾啥老感兴趣，而且还邪气懂经。
我还常庄看上海滑稽，或者一家门围牢仔电视机看足球。
搓麻将我难板来来，因为一上劲起来辰光侪搭脱。
我一操机就呒没底，游戏打打，动漫看看，辰光侪送拨伊了。
侬哪能一有空就上网，冲浪灌水打QQ，一个夜头就掼拨伊了？
侬有侬个爱好，我有我个兴趣，关侬啥事体！
我有两张汏浴票子拉海，今朝告我一道去汏浴去𠲎？
汏啥个浴？桑拿浴我是怕闷煞脱个，要末就大汤泡泡。
侬搿个人真是戆噱噱，汏汏浴，松松劲，有益血脉调和。
不过现在家家屋里侪有得浴缸，汏汏浴勿是蛮便当个吗？
两样个，浴池里汏浴末，人泡得煞根！
朋友淘里，大家谈谈心，老爽个。
侬看人家，做按摩咾，浴足咾，瘦身咾，赶时尚新潮也来勿及。
侬搿个人真是阿木林一只，介拎勿清！
休闲要休了扎劲，休出情调品味高水平。
我勿好新天地去去，星巴克坐坐，也要跑跑襄阳路，做做月光族。
我有辰光佮仔朋友唱唱劲歌，跳跳迪科，有辰光几个淘伴一道去打高尔夫。
当阿拉赶到个辰光，伊拉舞已经开始跳起来了。
一面吃吃红茶咖啡，一面吃吃色拉西点，一面谈谈山海经。
有网络作家讲写作计划，也有小企业家谈种种发家奇遇。
“老上海”派对里，几个老克拉勿但唱起评弹申曲，卡拉OK也邪气懂经。
我唱卡拉OK，从小辰光歌唱起，一直唱到劲歌金曲最新版。
老克拉讲，勿管伊啥辰光啥时尚，侬一直要够in，一定勿好out。
新酷一族派对垃拉茶吧里开，四个人牛皮吹吹，打打扑克打打朋，过把瘾就散。
侬勿晓得上海有各式各样个“吧”，侬又戆脱唻！
上海新好男人，又会拼命工作，又会将休闲进行到底。
如果我辰光有钞票够，我要到欧洲去旅游。
亨八冷打我搿趟旅程需要十二天。
祝侬一路浪向白相来开心。
明朝要动身，但是我到现在箱子还呒没整理好。
一桩事体是马上到银行里去拿眼钞票。